RO
3.5.2023
4.2.2
Jurnalul Oficial al Uniunii Europene
C 156/37
Caracteristici
Brânza are o crustă granulară uscată, de o culoare care variază de la galben-maroniu până la maro, și o textură fermă până la netedă.
Este de culoare fildeșie.
La feliere, brânza prezintă găuri rotunde, mate până la lucioase, distribuite uniform, însă rare, de o dimensiune apropiată de cea a boabelor de mazăre.
În general, găurile sunt rotunde și de dimensiunea boabelor de mazăre.
Gustul brânzei este delicat, devenind picant odată cu maturarea.
În funcție de gradul de maturare, caracteristicile descrise pot fi mai mult sau mai puțin pronunțate, fără a fi afectată sau modificată imaginea generală a «Vorarlberger Alpkäse».
Brânza «Vorarlberger Alpkäse» poate fi comercializată în porții de diferite mărimi.”
Motive Cuvintele „pondere a grăsimii în substanță uscată de peste 45 %” au fost eliminate fără a fi înlocuite, deoarece nu sunt necesare în contextul cerințelor legale existente.
Textul, din care o parte provine din caietul de sarcini și o parte a fost adăugată, a fost formulat mai precis pentru a clarifica și a îmbunătăți caracterul complet al descrierii produsului, furnizând astfel organismului de control parametri mai exacți și mai fiabili ai produsului, cu care să se asigure calitatea acestuia.
Perioada minimă de maturare a fost, de asemenea, definită cu mai multă precizie și, prin urmare, a fost clarificată.
Situația de pe piață și a vânzărilor, caracterizată de o tendință în favoarea brânzeturilor maturate pentru o perioadă mai lungă, impune o mai mare toleranță în ceea ce privește înălțimea formei și greutatea fiecărei roți de brânză.
Prin urmare, greutatea a fost mărită până la maximum 40 kg.
Această modificare nu afectează negativ și nu influențează calitatea produsului „Vorarlberger Alpkäse”.
2.
Dovada originii
Observațiile anterioare referitoare la istoria produsului de la punctul 5 litera (d) (Dovada originii) din caietul de sarcini inițial, despre care s-a stabilit să fie prezentate la acest punct la momentul recunoașterii denumirii în cauză, au fost mutate acum la punctul 4.6 (Legătura cu aria geografică).
În locul lor, la punctul 4.4 (Dovada originii) din caietul de sarcini modificat au fost incluse dispoziții sectoriale privind asigurarea trasabilității: „Asociația solicitantă ține un registru al producătorilor, în care este înscrisă fiecare Sennalpe (cabană alpină) în care se produce brânză «Vorarlberger Alpkäse» în aria geografică, împreună cu numele muntelui și adresa de contact.
Sennalpe trebuie să înainteze asociației solicitante o cerere specifică pentru a fi inclusă în acest registru.
Este permisă transportarea suplimentară a laptelui utilizat în interiorul ariei delimitate, de la o fabrică autorizată de brânzeturi alpine la alta.
Pentru a se asigura trasabilitatea, cantitatea de lapte transportată trebuie să fie documentată printr-o dispoziție de livrare.
Pentru a se asigura trasabilitatea produsului «Vorarlberger Alpkäse» dincolo de lanțurile de aprovizionare, asociația solicitantă eliberează, la cerere, o marcă de cazeină.
Aceasta conține un număr de ordine.
Marca de cazeină care trebuie utilizată cuprinde următorul text: «G.U.-VBG ALPKAESE XXXXXX» Pentru fiecare roată de brânză produsă, Sennalpe trebuie să aplice marca de cazeină, care conține numărul de ordine, înainte de presarea brânzei și să o consemneze în raportul zilnic de producție.
Raportul zilnic de producție documentează, de asemenea, data producției, cantitatea de lapte prelucrat, temperatura de încălzire și numărul de brânzeturi produse în ziua respectivă.
Respectarea perioadei de maturare poate fi urmărită prin intermediul evidențelor de producție/lotului.
De asemenea, brânza poate fi maturată și depozitată în pivnițe de maturare regionale aflate la altitudini mai mici în aria delimitată.
La comercializarea produsului «Vorarlberger Alpkäse», Sennalpe trebuie să țină evidențe care să permită trasabilitatea (de exemplu, dispoziții de livrare/loturi).”